[Foto’s] Boere ontvang droogtehulpAfriForum het Donderdag 85 ton voer aan boere van die droogtegeteisterde gebied Reddersburg in die Vrystaat geskenk. Foto: Verskaf AfriForum het Donderdag 85 ton voer aan boere van die droogtegeteisterde gebied Reddersburg in die Vrystaat geskenk. Die skenking is moontlik gemaak deur bydraes van die publiek, sowel as skenkings van twee Nederlandse organisasies; Woord en Daad en Hulp Bij Bijzondere Noden. AfriForum het vroeër vanjaar ŉ veldtog van stapel gestuur om droogtehulp aan boere te verskaf. Dié burgerregte-organisasie het die boere genader om hulle te help. “Die publiek moet besef die droogte is nie verby nie en talle boere staan steeds op die punt om hul plase te verloor. Publieke ondersteuning is uiters belangrik,” het Henk Maree, AfriForum se nasionale woordvoerder, gesê. Maree het Weideman Voere vir hul diens en pryse wat aangebied is, bedank. Mense wat die inisiatief wil ondersteun, kan hul name SMS na 38312. Elke SMS sal R10 bydra tot die droogtefonds.